CELEX: 62013CN0569
Language: da
Date: 2013-11-06 00:00:00
Title: Sag C-569/13: Anmodning om præjudiciel afgørelse indgivet af Förvaltningsrätten i Malmö (Sverige) den 6. november 2013 — Bricmate AB mod Tullverket

18.1.2014   
            
            
               DA
            
            
               Den Europæiske Unions Tidende
            
            
               C 15/10
            
         Anmodning om præjudiciel afgørelse indgivet af Förvaltningsrätten i Malmö (Sverige) den 6. november 2013 — Bricmate AB mod Tullverket
   (Sag C-569/13)
   2014/C 15/14
   Processprog: svensk
   
      Den forelæggende ret
   
   Förvaltningsrätten i Malmö
   
      Parter i hovedsagen
   
   
      Sagsøger: Bricmate AB
   
      Sagsøgt: Tullverket
   
      Præjudicielle spørgsmål
   
   Er Rådets gennemførelsesforordning (EU) nr. 917/2011 (1) af 12. september 2011 [udelades] om indførelse af en endelig antidumpingtold og endelig opkrævning af den midlertidige told på importen af keramiske fliser med oprindelse i Folkerepublikken Kina ugyldig af nogen af de følgende grunde:
   
               1)
            
            
               EU-institutionernes undersøgelse indeholder åbenbare faktiske vildfarelser.
            
         
               2)
            
            
               EU-institutionernes undersøgelse indeholder åbenbart fejlagtige bedømmelser.
            
         
               3)
            
            
               Kommissionen har tilsidesat pligten til at udvise omhu samt artikel 3, stk. 2, og artikel 3, stk. 6, i Rådets forordning (EF) nr. 1225/2009 af 30. november 2009 (2) om beskyttelse mod dumpingimport fra lande, der ikke er medlemmer af Det Europæiske Fællesskab.
            
         
               4)
            
            
               Kommissionen har tilsidesat sine forpligtelser i henhold til artikel 20, stk. 1, i forordning nr. 1225/2009 og har tilsidesat selskabets ret til forsvar.
            
         
               5)
            
            
               Kommissionen har i strid med artikel 17 i forordning nr. 1225/2009 undladt at tage hensyn til den information, som selskabet leverede, og/eller
            
         
               6)
            
            
               Kommissionen har ikke opfyldt begrundelsespligten (i henhold til artikel 296 TEUF)?
            
         
      (1)  EUT L 238, s. 1.
   
      (2)  EUT L 343, s. 51.